**Willian Borges da Silva**, joka tunnetaan paremmin nimellä **Willian** (s. 9. elokuuta 1988 Ribeirão Pires, São Paulon osavaltio, Brasilia) on brasilialainen jalkapalloilija. Hän edustaa englantilaista Fulhamia ja on pelipaikaltaan laitahyökkääjä tai hyökkäävä keskikenttäpelaaja.

Seurajoukkueura
---------------

Willian siirtyi 23. elokuuta 2007 ukrainalaiseen Šah’tar Donetskiin kasvattajaseurastaan Corinthiansista. Hän teki joukkueen kanssa viisivuotisen sopimuksen, joka ulottuu kesäkuun 2012 loppuun asti.

Hän teki kaksi maalia 8. maaliskuuta 2011 pelatussa Mestarien liigan neljännesvälierien toisessa osaottelussa Romaa vastaan. Joukkue eteni lopulta jatkoon otteluparista yhteismaalein 6–2, jolloin heistä tuli ensimmäinen ukrainalaisjoukkue, joka on selvittänyt tiensä turnauksen puolivälieriin. Kauden 2012-13 UCL:ssä Willian teki alkulohkossa kuudessa ottelussa neljä maalia.

Kuudella pelaamallaan kaudella Šah’tar Donetskissa hän voitti neljä kertaa Ukrainan pääsarjan, kolmesti Ukrainan cupin, kolmesti supercupin sekä UEFA Cupin kaudella 2008-2009 ennen siirtymistään 31. tammikuuta 2013 Venäjältä, Mahatškalasta kotoisin olevaan Anži Mahatškalaan 35 miljoonan euron siirtosummalla.

Anzhissa hän ehti pelata vain puoli kautta ja yhteensä 11 ottelua ennen kuin seuran omistaja Suleiman Kerimov päätti pienentää seuran suurta budjettia sekä myydä kalleimmat pelaajat muualle. 28. elokuuta 2013 Willian siirtyikin Englantilaiseen Chelseaan viisi-vuotisella sopimuksella. Hän otti käyttöön pelinumeron 22.

6. lokakuuta 2013 hän teki ensimmäisen valioliigamaalinsa valioliigadebyytissään Norwichia vastaan tehden Chelsean 3-1-maalin. 27. huhtikuuta 2014 pelatussa Valioliigan kärkiottelussa Liverpoolia vastaan hän teki ottelun 2-0-maalin lisäajalla. Kaudella 2014−2015 hän pelasi 36 valioliigaottelua ja teki kaksi maalia Chelsean voittaessa mestaruuden. Samalla kaudella hän voitti myös liigacupin. Kaudella 2016−2017 Chelsea voitti jälleen Valioliigan mestaruuden ja Willian teki pelaamissaan 34 sarjaottelussa kahdeksan maalia. Seuraavalla kaudella hän oli voittamassa FA Cupia. Kaudella 2018−2019 hän pelasi jokaisessa Eurooppa-liigan ottelussa Chelsean voittaessa sarjan mestaruuden.

Elokuussa 2020 Willian vaihtoi seuransa Chelseasta Arsenaliin. Kaudella 2020–2021 pelaamissaan 25 valioliigaottelussa hän teki yhden maalin. Eurooppa-liigassa hän pelasi yhdeksän ottelua maaleitta. Elokuussa 2021 Willian palasi Brasiliaan Corinthiansin joukkueeseen ja pelasi siellä vuoden. Syyskuun 2022 alussa hän siirtyi Valioliigaan nousseeseen Fulhamiin, jossa hän pelasi kauden aikana 27 liigaottelua ja teki niissä viisi maalia.

Maajoukkueura
-------------

Willian teki maajoukkuedebyyttinsä Brasilian paidassa 10. marraskuuta 2011 pelatussa ottelussa Gabonia vastaan. Hän teki ensimmäisen maajoukkuemaalinsa 5-0-voitossa Hondurasista 17. marraskuuta 2013. MM-kilpailuissa 2014 hän tuli neljässä ottelussa vaihdosta kentälle ja oli avauskokoonpanossa tappiollisessa pronssiottelussa. Hän pelasi Brasilïan kaikissa otteluissa Copa Américassa 2015 ja 2016 sekä MM-kilpailuissa 2018. Hän tuli neljässä ottelussa vaihdosta kentälle Brasilian voittaessa Copa Américan 2019.

Saavutukset
-----------

* **Šah’tar Donetsk**:
	+ Ukrainan valioliiga: 2008, 2010, 2011, 2012
	+ Ukrainan cup: 2008, 2011, 2012
	+ Ukrainan supercup: 2008, 2010, 2012
	+ UEFA Cup: 2009
* **Chelsea**:
	+ Englannin Valioliiga: 2015, 2017
	+ FA Cup: 2018
	+ Englannin Liigacup: 2015
	+ Eurooppa-liiga: 2019

* **Brasilia**
	+ Copa América: 2019

Lähteet
-------

1. ↑  FC Shakhtar signed Willian Shakhtar.com. Viitattu 9.3.2011. (englanniksi)
2. ↑  Shakhtar Donetsk 3-0 Roma (agg 6-2) news.bbc.co.uk (englanniksi) Viitattu 29.8.2013.
3. ↑  Champions League Squad uefa.com (englanniksi) Viitattu 29.8.2013
4. ↑  Chelsea miss out on Willian as Anzhi close in on deal metro.co.uk (31.1.2013) (englanniksi) Viitattu 29.8.2013.
5. ↑  Anzhi Makhachkala plan massive clear out after billionaire cut funding insideworldsoccer.com (englanniksi) Viitattu 29.8.2013.
6. ↑  WILLIAN TRANSFER COMPLETED chelseafc.com (englanniksi) Viitattu 29.8.2013.
7. ↑  Willianin komea maali kruunasi Chelsean iltapäivän yle.fi/urheilu (6.10.2013.) Viitattu 8.10.2013.
8. ↑  Liverpool-kapteeni sössi - Chelsea pysyy mukana mestaruustaistelussa yle.fi (27.4.2014) Viitattu 28.4.2014.
9. 1 2 3  Willian Transfermarkt-sivustolla (englanniksi)
10. ↑  Willian joins Arsenal after leaving Chelsea
11. ↑  National team matches of Willian soccerway.com (englanniksi) Viitattu 27.12.2013.
12. ↑  Chelsea's Willian Celebrates First Goal With Brazilian National Team swol.co (englanniksi) (17.11.2013) Viitattu 27.12.2013.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Willian**.
* Willianin virallinen kotisivusto (Arkistoitu – Internet Archive) (englanniksi)
* Willianin esittely Šah’tar Donetskin sivustolla (englanniksi)

  

Fulham – Englannin Valioliiga
1 Rodák |
2 Tete |
3 Kurzawa |
4 Adarabioyo |
5 Duffy |
6 Reed |
7 Kebano |
8 Wilson |
9 Mitrović |
10 Cairney |
11 Solomon |
12 Chalobah |
13 Ream |
14 Decordova-Reid |
17 Leno |
18 Pereira |
20 Willian |
21 James |
25 Onomah |
26 Palhinha |
27 Mbabu |
30 Vinícius |
31 Diop |
33 Robinson |
35 Francois |
38 Harris |
Manageri Silva

Brasilian joukkue – Jalkapallon MM-kilpailut 2014
1 Jefferson |
2 Alves |
3 Silva |
4 David Luiz |
5 Fernandinho |
6 Marcelo |
7 Hulk |
8 Paulinho |
9 Fred |
10 Neymar |
11 Oscar |
12 Júlio César |
13 Dante |
14 Maxwell |
15 Henrique |
16 Ramires |
17 Luiz Gustavo |
18 Hernanes |
19 Willian |
20 Bernard |
21 Jô |
22 Victor |
23 Maicon |
Valmentaja Scolari

Brasilian joukkue – Copa América 2015
1 Jefferson |
2 Alves |
3 Miranda |
4 David Luiz |
5 Fernandinho |
6 Filipe Luís |
7 Robinho |
8 Casemiro |
9 Tardelli |
10 Neymar |
11 Costa |
12 Neto |
13 Marquinhos |
14 Silva |
15 Geferson |
16 Fabinho |
17 Fred |
18 Firmino |
19 Willian |
20 Ribeiro |
21 Coutinho |
22 Elias |
23 Grohe |
Valmentaja Dunga

Brasilian joukkue – Copa América Centenario
1 Alisson |
2 Dani Alves |
3 Miranda |
4 Gil |
5 Casemiro |
6 Filipe Luís |
7 Ganso |
8 Elias |
9 Jonas |
10 Lima |
11 Gabriel |
12 Diego Alves |
13 Marquinhos |
14 Rodrigo Caio |
15 Fabinho |
16 Santos |
17 Walace |
18 Augusto |
19 Willian |
20 Lucas |
21 Hulk |
22 Coutinho |
23 Grohe |
Valmentaja Dunga